Aga looduses valitseb tasakaal, õnn, et vahel leian minagi selle üles. Haarasin eile uudiskirjanduse riiulilt nagu möödaminnes ja suuremat süvenemata kaasa veel kaks raamatut, ühe Eckhart Tolle oma ja teise Viivi Luige ja Hedi Rosma ühise üllitise. Tollet pole veel lugenud, aga tean enam-vähem, mida see sisaldab. Aga vot see teine, see on siuke, et… seda lugedes ma tunnen, kuidas keegi käib põrandaharjaga mu hingest üle ja lükkab kõik netiavarustest ja kehvadest raamatutest kogunenud sodi toanurka kokku, kus see vähehaaval häbenedes esimese tuuletõmbusega uksest välja lendab.